**Լյուդվիգ թանգարան**, (**Քյոլնի ժամանակակցի արվեստի Լյուդվիգ թանգարան**, գերմ.՝ Museum Ludwig), ժամանակակից արվեստի թանգարան Գերմանիայի Քյոլն քաղաքում։ Թանգարանի հավաքածուն ներառում է փոփ արտ, աբստրակտ և սյուրռեալիստական արվեստի նմուշներ, ինչպես նաև Պաբլո Պիկասոյի Եվրոպայում գտնվող ամենամեծ հավաքածուներից մեկը։ Այս թանգարանում են գտնվում նաև Էնդի Ուորհոլի և Ռոյ Լիխտենշտայնի ստեղծագործություններից։

2012 թվականի նոյեմբերից թանգարանը ղեկավարել է Ֆիլիպ Կեյզերը։

Պատմություն
-----------

Թանգարանն ստեղծվեց 1976 թվականին որպես Ուոլրաֆ-Ռիչարդս թանգարանից անկախ գործող թանգարան։ Նույն տարում գերմանացի արդյունահանող, մեկենաս Պիտեր Լյուդվիգը 45 միլիոն դոլար արժողությամբ 350 արվեստի նմուշներ գնեց և կառուցեց «Լյուդվիգ թանգարանը» Քյոլն քաղաքում, որտեղ պետք է պահվեին 1900 թվականից հետո ստեղծված արվեստի գործերը։

Թանգարանի ներկայիս շենքը, որը նախագծվել է ճարտարապետներ Պիտեր Բուսմանի և Գոդֆրիդ Հաբերերի կողմից, բացվել է 1986 թվականին, գտնվում է Քյոլնի տաճարի մոտ։ Նոր թանգարանը հանգրվանեց և՛ Ուոլրաֆ-Ռիչարդս թանգարանին, և՛ Լուդվիգ թանգարանին։ 1994 թվականին որոշվեց Bischofsgartenstrasse գտնվող շինությունը տրամադրել միայն Լյուդվիգ թանգարանին։ 1999 թվականին թանգարանում ստեղծագործել է ամերիկացի նկարիչ Սթիվ Քինը (1957)։

Թանգարանի շենքում է տեղակայված նաև Քյոլնի ֆիլհարմոնիկը։

Հավաքածու
---------

Թանգարանը ներառում է *Հոբրիչ հավաքածուն*, որում ներառված է փաստաբան Յոզեֆ Հոբրիչի 1914-1939 թվականների արվեստի նմուշները, որոնք Քյոլն քաղաքին են նվիրաբերվել 1946 թվականի մայիսի 2-ին։ Երկրորդ համաշխարհային պատերազմի ավարտից անմիջապես հետո Յոզեֆ Հոբրիչը Քյոլն քաղաքին նվիրաբերեց էքսպրեսիոնիստական հավաքածուն (Էրիկ Հեկել, Կառլ Շմիդթ-Ռոտլուֆ, Էռնստ Լյուդվիգ Կիրխներ, Ավգուստ Մակե, Օտտո Մյուլեր), ինչպես նաև դասական մոդեռնիզմի այլ ներկայացուցիչների գործեր (Մարկ Շագալ, Օտտո Դիքս)։ Թանգարանի հաջորդ համալրումը *Լյուդվիգ հավաքածուն* է, որը ներառում էր Պիկասոյի, ռուս ավանգարդիստների, ամերիկյան փոփ նկարիչների ստեղծագործություններ։ Պիկասոյի 900 ստեղծագործություններով թանգարանը Բարսելոնայի և Փարիզի թանգարաններից հետո Պիկասոյի ստեղծագործությունների երրորդ ամենամեծ հավաքածուն ներառող թանգարանն է։ Հետագայում Պիտեր Լյուդվիգն ու նրա կինը՝ Իռենը, ռուսական ավանգարդիստների հավաքածուն մշտական փոխառության տվեցին թանգարանին։ Հավաքածուն ներառում է 1905-1935 թվականների արվեստագետների շուրջ 600 աշխատանք՝ Կազիմիր Մալևիչ, Լյուբով Պոպովա, Նատալյա Սերգեևնա Գոնչարովա, Միխայիլ Լարինով և Ալեքսանդր Ռոդչենկո։ Այժմ թանգարանն ունի Ռուսաստանի տարածքից դուրս գտնվող ռուսական վաղ ավանգարդիստների ամենաընդգրկուն հավաքածուն։

Հավաքածուների պատկերասրահ
-------------------------

* Կազիմիր Մալևիչ, «Բնապատկեր (Ձմեռ)», 1909Կազիմիր Մալևիչ, «Բնապատկեր (Ձմեռ)», 1909
* Ավգուստ Մակե, «Կանաչ բաճկոնով կինը», 1913Ավգուստ Մակե, «Կանաչ բաճկոնով կինը», 1913

Ծանոթագրություններ
------------------

1. ↑  2017 war ein Erfolgsjahr für die städtischen Museen
2. ↑  Palm, Stefan (2011 թ․ նոյեմբերի 8). "Hauptausschuss fällt wichtige Personalentscheidungen. Abschluss der Verträge für Chefs von Museum Ludwig und Schauspiel beschlossen". Stadt Köln - Amt für Presse- und Öffentlichkeitsarbeit. Retrieved 2011 թ․ նոյեմբերի 8.
3. ↑  Wilson, William (1987 թ․ հուլիսի 12). "A Whiff Of Modernism In Cologne". Los Angeles Times. Արխիվացված է the original 2012 թ․ հուլիսի 22-ին. Retrieved 2012 թ․ հուլիսի 22. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  Eric Pace (July 23, 1996), Peter Ludwig, 71, German Art Collector, Dies *New York Times*.
5. ↑  Jeevan Vasagar (26 October 2001), Cologne museum to get 774 Picassos *The Guardian*.

Արտաքին հղումներ
----------------


|  |  |
| --- | --- |
|  | ***Լյուդվիգ թանգարան***էջը Վիքիպահեստում |

* Museum website (in English)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | GeoNames |
|  |
| 

|  Չափորոշչային վերահսկողություն |
| --- |
|  |
| BIBSYS: 90143848 · BNC: a11236656 · BNE: XX124921 · BNF: 118666121 · CiNii: DA06599921 · GND: 116397-8 · ICCU: UFIV028918 · ISNI: 0000000120978047 · LCCN: n80125718 · LNB: 000061345 · NKC: kn20040408003 · NLA: 35692042 · NSK: 000356310 · NUKAT: n01072355 · SUDOC: 026414880 · VIAF: 129006759 · ULAN: 500305268 · WorldCat VIAF: 129006759 |

 |

 |